Publication: Magyar Közlöny
Issue: MK-2002-124 (Year: 2002, Number: 124)
Era: 1990-2004
Section: az 51/2002. (IX. 26.) OM rendelethez
Paragraph Index: 60

1. A képzési cél A szakirányú továbbképzés célja olyan szakemberek képzése, akik képesek a szociális képzésekben meghatározó szerepet játszó külsõ gyakorlatvezetési feladatok magas színvonalú megvalósítására, ennek keretében a terepgyakorlatok szakszerû megtervezésére és lebonyolítására. A szociális szolgáltatások és a munkatevékenység bemutatásával biztosítani tudják a gyakorlaton részt vevõ hallgatók tanulási lehetõségeit, gyakorlati tapasztalatok megszerzését. Alkalmassá válnak a gyakorlat folyamán szükséges felügyeleti és ellenõrzési teendõk ellátására, valamint az elméleti és a gyakorlati ismeretek integrálására. Képesek elõsegíteni a terepgyakorlaton részt vevõ hallgatók szakmai identitásának kialakulását; részt venni az oktatási tapasztalatok közvetítésével a képzés fejlesztésében; megítélni és fejleszteni a hallgatók szakmai alkalmasságát.

Source: https://magyarkozlony.hu/hivatalos-lapok/e6f3501f8d6e339f5e24aaa407222780a4f5fe8a/dokumentumok/69511baae9280583a10df974de91d85c4fffefd0/letoltes